CELEX: 32022R0268
Language: sk
Date: 2022-02-23 00:00:00
Title: Vykonávacie nariadenie Komisie (EÚ) 2022/268 z 23. februára 2022, ktorým sa mení vykonávacie nariadenie (EÚ) 2016/898, pokiaľ ide o názov držiteľa povolenia prípravku z Bacillus licheniformis (ATCC 53757) a jeho proteázy (EC 3.4.21.19) ako kŕmnej doplnkovej látky, a vykonávacie nariadenie (EÚ) 2018/982, pokiaľ ide o názov držiteľa povolenia prípravku s obsahom kyseliny benzoovej, mravčanu vápenatého a kyseliny fumarovej ako kŕmnej doplnkovej látky (Text s významom pre EHP)

24.2.2022   
               
               
                  SK
               
               
                  Úradný vestník Európskej únie
               
               
                  L 43/1
               
            
         VYKONÁVACIE NARIADENIE KOMISIE (EÚ) 2022/268
         z 23. februára 2022,
         ktorým sa mení vykonávacie nariadenie (EÚ) 2016/898, pokiaľ ide o názov držiteľa povolenia prípravku z Bacillus licheniformis (ATCC 53757) a jeho proteázy (EC 3.4.21.19) ako kŕmnej doplnkovej látky, a vykonávacie nariadenie (EÚ) 2018/982, pokiaľ ide o názov držiteľa povolenia prípravku s obsahom kyseliny benzoovej, mravčanu vápenatého a kyseliny fumarovej ako kŕmnej doplnkovej látky
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
                  
               
                     (2)
                  
                  
                     Vykonávacím nariadením Komisie (EÚ) 2016/898 z 8. júna 2016 (2) sa povolil prípravok z Bacillus licheniformis (ATCC 53757) a jeho proteázy (EC 3.4.21.19) ako kŕmna doplnková látka. Držiteľom povolenia je Novus Europe SA/NV.
                  
               
                     (3)
                  
                  
                     Vykonávacím nariadením Komisie (EÚ) 2018/982 z 11. júla 2018 (3) sa povolil prípravok s obsahom kyseliny benzoovej, mravčanu vápenatého a kyseliny fumarovej ako kŕmna doplnková látka.
                  
               
                     (4)
                  
                  
                     Spoločnosť Novus Europe NV predložila v súlade s článkom 13 ods. 3 nariadenia (ES) č. 1831/2003 žiadosť s návrhom na zmenu názvu držiteľa povolenia, pokiaľ ide o vykonávacie nariadenia (EÚ) 2016/898 a (EÚ) 2018/982.
                  
               
                     (5)
                  
                  
                     Žiadateľ tvrdí, že zmenil svoj názov z Novus Europe SA/NV na Novus Europe NV. K žiadosti boli priložené relevantné podporné údaje.
                  
               
                     (6)
                  
                  
                     Navrhovaná zmena podmienok povolení je výhradne administratívnej povahy a nevyžaduje si nové posúdenie príslušných doplnkových látok. Európsky úrad pre bezpečnosť potravín bol o žiadosti informovaný.
                  
               
                     (7)
                  
                  
                     Aby žiadateľ mohol využívať svoje práva na uvádzanie na trh pod novým názvom Novus Europe NV, je potrebné zmeniť podmienky povolení.
                  
               
                     (8)
                  
                  
                     Vykonávacie nariadenia (EÚ) 2016/898 a (EÚ) 2018/982 by sa preto mali zodpovedajúcim spôsobom zmeniť.
                  
               
                     (9)
                  
                  
                     Keďže bezpečnostné dôvody si nevyžadujú bezprostredné uplatňovanie zmien zavedených týmto nariadením do vykonávacích nariadení (EÚ) 2016/898 a (EÚ) 2018/982, je vhodné stanoviť prechodné obdobie, počas ktorého sa môžu spotrebovať existujúce zásoby dotknutých kŕmnych doplnkových látok.
                  
               
                     (10)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Zmeny vo vykonávacom nariadení (EÚ) 2016/898
            Vykonávacie nariadenie (EÚ) 2016/898 sa mení takto:
            
                        (1)
                     
                     
                        V názve sa slová „držiteľ povolenia Novus Europe S.A./N.V.“ nahrádzajú slovami „držiteľ povolenia Novus Europe NV“.
                     
                  
                        (2)
                     
                     
                        V prílohe v druhom stĺpci „Názov/meno držiteľa povolenia“ sa slová „Novus Europe S.A./N.V.“ nahrádzajú slovami „Novus Europe NV“.
                     
                  
         
            Článok 2
            Zmeny vo vykonávacom nariadení (EÚ) 2018/982
            Vykonávacie nariadenie (EÚ) 2018/982 sa mení takto:
            
                        (1)
                     
                     
                        V názve sa slová „držiteľ povolenia Novus Europe N.A./S.V.“ nahrádzajú slovami „držiteľ povolenia Novus Europe NV“.
                     
                  
                        (2)
                     
                     
                        V prílohe v druhom stĺpci „Názov/meno držiteľa povolenia“ sa slová „Novus Europe N.A./S.V.“ nahrádzajú slovami „Novus Europe NV“.
                     
                  
         
            Článok 3
            Prechodné opatrenia
            Existujúce zásoby doplnkových látok, ktoré sú v súlade s ustanoveniami uplatňovanými predo dňom nadobudnutia účinnosti tohto nariadenia, sa môžu naďalej uvádzať na trh a používať až do ich vyčerpania.
         
         
            Článok 4
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. februára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Vykonávacie nariadenie Komisie (EÚ) 2016/898 z 8. júna 2016 o povolení prípravku z Bacillus licheniformis (ATCC 53757) a jeho proteázy (EC 3.4.21.19) ako kŕmnej doplnkovej látky pre kurčatá vo výkrme, kurčatá chované na znášku a menej významné druhy hydiny vo výkrme a chované na znášku a pre okrasné vtáky (držiteľ povolenia Novus Europe S.A./N.V.) (Ú. v. EÚ L 152, 9.6.2016, s. 11).
         
            (3)  Vykonávacie nariadenie Komisie (EÚ) 2018/982 z 11. júla 2018 o povolení prípravku s obsahom kyseliny benzoovej, mravčanu vápenatého a kyseliny fumarovej ako kŕmnej doplnkovej látky pre kurčatá vo výkrme a kurčatá chované na znášku (držiteľ povolenia Novus Europe N.A./S.V.). (Ú. v. EÚ L 176, 12.7.2018, s. 13).